钦定古今图书集成/明伦汇编/官常典/第798卷 > 刘炜
## 钦定古今图书集成/明伦汇编/官常典/第798卷 > 刘炜

按《明外史》本传：“炜字有融，慈谿人。正统四年进士。授
南京刑科给事中。坐劾都御史周铨，与同官卢祥等
尽逮下诏狱，事白，留任户科，进都给事中。炜伉直有
节概，时同官林聪疏事有条，炜言论简要，人每并称焉。天顺初，出为云南参政，改广东，分守惠、潮二府。时
潮有巨寇，炜招之不服，乃会兵进剿，诛其魁，胁从解”
散。改莅南韶。会大军征两广，地当要冲，炜经营劳瘁，
卒于官，“民皆巷哭。”及柩还，缟素哭送者载道。